תיאטרון המפתח

**תיאטרון המפתח** הוא תיאטרון ילדים שנוסד בשנת 1998 על ידי השחקן אבי זליכה, בוגר המסלול למשחק בחוג לתיאטרון באוניברסיטת תל אביב, והיוצרת דקלה כץ, בוגרת החוג לקולנוע באוניברסיטת תל אביב.

## אודות התיאטרון
תיאטרון המפתח הוא תיאטרון חזותי היוצר הצגות ילדים המשלבות בובנאות, חפצים ומסיכות, ושם דגש על מחזאות ילדים. בין הצגות התיאטרון ניתן למצוא עיבודים לקלאסיקות ספרותיות ויצירות מקור.

התיאטרון נודד ברחבי הארץ והעולם. הוא משתתף בפסטיבלים, אירועי תרבות ושבוע הספר, ומופיע במוזיאונים, מתנ"סים, ספריות ומוסדות חינוך. התיאטרון חבר בארגונים הבינלאומיים אסיטז' ואונימ"ה, והצגות התיאטרון מאושרות על ידי תרבות לישראל וסל תרבות ארצי.

במהלך השנים יזם התיאטרון פרויקטים ושיתופי פעולה עם מוסדות תרבות, בהם: "הלפת הענקית מתארחת בחדר המיניאטורות" במוזיאון תל אביב לאמנות, "תיבת הצלילים" - קונצרט לכל המשפחה עם התזמורת הקאמרית הישראלית והצגת "אי המטמון" בתוך חלל תערוכת הפירטים במוזיאון הימי הלאומי. ההצגה "הברון מינכהאוזן" נבחרה לפרויקט "הצגות איכות בצפון", נבחרה ונתמכה על ידי "מועצת הפיס לתרבות ואמנות" לצורך הופעותיה בפריפריה.

בשנת 2012 רשמה ההצגה "הברון מינכהאוזן" הופעות בפסטיבלים הבינלאומיים לתיאטרון בובות בווייטנאם וקזחסטן. בפסטיבל הבינלאומי בהאנוי שימשה דקלה כץ כחברה בוועדת השיפוט של התחרות.

בשנים 2015-2013 השתתף התיאטרון עם ההצגה "כשהכל היה ירוק" בפסטיבלים בטורקיה, הונגריה וסנגל (2013); קוריאה הדרומית, מקדוניה ובולגריה (2014); ארמניה, איטליה (בתערוכת אקספו), טאיוואן, סלובניה, יפן, קוסובו, נורווגיה ופולין (2015); בלארוס, סלובקיה, תאילנד, מיאנמר, הודו, מונטנגרו, קרואטיה ורומניה (2016).

בשנת 2015 מונתה דקלה כץ לנציגה הרשמית של אונימ"ה בישראל.

## הצגות התיאטרון

260px|ממוזער|"הברון מינכהאוזן"
* 1998 - **[[אי המטמון]]** - תיאטרון חפצים, עיבוד לספרו של ר.ל. סטיבנסון.
* 2000 - **הנעל הכתומה** - קומדיה דל'ארטה מוזיקלית.
* 2002 - **הילד שלא ידע פחד** - בובנאות והנדסת נייר (POP-UP).
* 2005 - **[[הברון מינכהאוזן]]** - מופע קברטי לשחקנים ובובות, על פי ספרו של ג.א. בירגר.
* 2007 - **התינוק** - מופע רחוב קרקסי (Vaudeville).
* 2009 - **הלפת הענקית** - בסגנון Toy Theatre, על פי אגדת עם רוסית (הבסיס לסיפור "אליעזר והגזר").
* 2012 - **כשהכול היה ירוק** - בובות ושחקנים ללא מילים, בהשראת "העץ הנדיב" ו"הלורקס".
* 2017 - **החברים הכי טובים** – הצגה בהשראת סיפורי "צפרדי וקרפד"  מאת ארנולד לובל.
* 2022 - **אל תעיר את הדב** - הצגת בובנאות אפלה למבוגרים
את התאורה להצגות "הילד שלא ידע פחד", "הברון מינכהאוזן" ו"כשהכול היה ירוק" עיצב זיו וולושין.

### כשהכל היה ירוק
ההצגה "כשהכל היה ירוק" זכתה בפרסים ברחבי העולם:
* פרס הבמה לילדים ונוער על המוזיקה להצגה (למוזיקאי יוני טל), אסיטז' ישראל 2013
* פרס הבכורה המיוחדת בפסטיבל הבובות הבינלאומי "דולפין הזהב" בווארנה, בולגריה 2014
* פרס חבר השופטים הצעיר – בפסטיבל הבינלאומי לתיאטרון בובות, קטוביץ, פולין 2015
* פרס חבר השופטים הצעיר – בפסטיבל הבינלאומי לתיאטרון בובות, קושיצה, סלובקיה 2016
* פרס ההצגה הטובה ביותר ופרס הדרמטורגיה בפסטיבל הבינלאומי לתיאטרון בובות, פודגוריצה, מונטנגרו 2016
* פרס טיבור סקלי בפסטיבל הבינלאומי לתיאטרון בובות, זאגרב, קרואטיה 2016
* פרס יצירת העולם הפיוטי בפסטיבל הבינלאומי לתיאטרון בובות, בוקרשט, רומניה 2016

## קישורים חיצוניים

* 

* דקלה כץ, באתר הבינלאומי לכותבים writelocalplayglobal.org
* 
* ד"ר גתית שמעון, מסע בהצגות לילדים - מסע של דו-שיח בעקבות שלושה תיאטראות לילדים, באתר "הפנקס" - כתב עת מקוון לספרות ותרבות לילדים, 9.5.12.
* דקלה כץ בריאיון לערוץ הטלוויזיה הווייטנאמי NetViet - VTC 10 , באתר יוטיוב, 17.9.12.
* 
* 
* שני ארנהיים, תחת עץ האהבה - ריאיון עם דקלה כץ ב-"Tel aviv Times", 25 בספטמבר 2015.
* יעל אפרתי, המפתח ללב הילדים, בעיתון חדשות החינוך "שיעור חופשי" בהוצאת הסתדרות המורים, עמ' 33-32, גיליון 115, תשרי תשע"ו, ספטמבר 2015; רב השראה ודמיון, עמ' 52, ב"טיים אאוט ילדים", דצמבר 2015.
; אי המטמון
* תיאטרון המפתח ברשימת העיבודים לבמה של "אי המטמון", בארכיון רוברט לואיס סטיבנסון.
* אי המטמון - פיראטים לילדים גדולים - ביקורת מאת טל גורדון, באתר "הבמה" 18.08.2013.
; הנעל הכתומה והלפת הענקית
* תיאטרון המפתח - הנעל הכתומה - ראיון בתוכנית "חטף פתח"
* משוך בלפת! - ביקורת על "הלפת הענקית" מאת טל גורדון, באתר "הבמה".
; הילד שלא ידע פחד
* יעל צמח-גרינשפון, הצגה: הילד שלא ידע פחד, בפורטל "את זה", 23.12.09.
* 
; כשהכל היה ירוק
* כשהכל היה ירוק - ידיעה, באתר "הבמה" 08.08.2012.
* כשהכל היה ירוק - חוויה בת קיימא - ביקורת מאת הילה אהרון בריק, באתר "הבמה" 17.04.2013.
* !CultureBuzz Converses with the key people behind The Key Theatre - דקלה כץ ואבי זליכה בריאיון ל-"CultureBuzzIsrael" על ההצגה "כשהכול היה ירוק" , באתר יוטיוב.
* דקלה כץ בראיון רדיו בגלי צה"ל, 21.08.2016 (החל מדקה 48:00)
; אל תעיר את הדב
* 

## הערות שוליים

מפתח
מפתח
מפתח